Oulimata Sarr

**Oulimata Sarr** (alizaliwa Dakar, Senegal, 6 Januari 1970) ni mwanasiasa na mtaalamu wa masuala ya fedha kutoka nchini Senegal. Alihudumu kama Waziri wa Uchumi, Mipango, na Ushirikiano wa Senegal kuanzia Septemba 2022 hadi Oktoba 2023. Hatua hii ilikuwa ya kihistoria akiwa mwanamke wa kwanza kabisa kuteuliwa kushika nafasi hiyo muhimu ya uwaziri nchini humo.

Mbali na nafasi yake serikalini, Sarr pia aliteuliwa kuwa Mwenyekiti wa Kamati ya Kitaifa ya Mpango wa Uwazi katika Viwanda vya Uidhinishaji (EITI) mnamo Februari 2024. Kwa zaidi ya miaka mitatu, alihudumu kama Mkurugenzi wa Kikanda wa ofisi ya wanawake wa UN mjini Dakar, chombo cha Umoja wa Mataifa chenye jukumu la kukuza usawa wa kijinsia na kuwawezesha wanawake, kikifanya kazi katika kanda ya Afrika Magharibi na Kati.
.
## Maisha ya Mapema na Elimu
Oulimata Sarr alipata elimu yake ya juu nchini Kanada,  Alihitimu katika shule ya biashara ya École des Hautes études Commerciales de Montréal (HEC Montréal) na kupata shahada ya kwanza mnamo mwaka 1992. Baada ya kipindi cha masomo katika Chuo Kikuu cha Bedfordshire nchini Uingereza, alihitimu shahada ya Uzamili katika Usimamizi wa Biashara (MBA) mnamo mwaka 2002. Safari yake ya kimasomo ilimjengea msingi imara wa maarifa ya kifedha na usimamizi wa kimataifa.

## Kazi ya Kitaalamu
Sarr alianza safari yake ya kitaalamu katika kampuni ya ukaguzi ya Ernst & Young nchini Senegal.  Baadaye, alitumia muongo mmoja akifanya kazi katika Shirika la Kimataifa la Fedha (IFC), taasisi mwanachama wa Kundi la Benki ya Dunia, ambapo alichangia kwa kiasi kikubwa katika maendeleo ya sekta binafsi kupitia uwekezaji na shughuli za ushauri. Majukumu yake ya kitaalamu yalimfikisha katika miji mbalimbali kama Johannesburg, Nairobi, na Bujumbura, jambo lililomfanya apate uzoefu thabiti katika masuala ya fedha, maendeleo, na masoko yanayoibukia barani Afrika.

Kuanzia mwaka 1993 hadi 2005, alihudumu kama Mkurugenzi mkuu wa Fedha (CFO) wa shirika la ndege la Interair South Africa lenye makao yake makuu mjini Johannesburg, Afrika Kusini. Alijiunga na Umoja wa Mataifa mnamo mwaka 2013, akifanya kazi na wanawae wa UN kama Mshauri wa Kikanda kuhusu Uwezeshaji wa Kiuchumi wa Wanawake. Katika nafasi hiyo, alisimamia programu za usawa wa kijinsia na uchumi katika nchi 24. Mnamo mwaka 2019, alipandishwa vyeo na kuwa Naibu Mkurugenzi wa Kikanda na baadaye Mkurugenzi wa Kikanda wa UN Women.
Kazi ya Uwaziri na Ujasiriamali

Mnamo tarehe 17 Septemba 2022, Oulimata Sarr aliteuliwa kuwa Waziri wa Uchumi, Mipango, na Ushirikiano ndani ya Serikali ya Ba, nafasi aliyoishikilia hadi Oktoba 11, 2023. Uteuzi wake ulionekana kama hatua kubwa kwa wanawake nchini Senegal, ukivunja vizuizi vya kijinsia katika nyanja za usimamizi wa uchumi wa taifa.

Pamoja na mafanikio yake serikalini, Sarr amekuwa na mchango mkubwa katika ujasiriamali na harakati za kijamii. Mnamo mwaka 2017, alijiunga na mpango wa Global Ambassadors kama mshauri wa wanawake wajasiriamali duniani kote. Yeye ni mmoja wa wanachama waanzilishi wa Klabu ya Uwekezaji ya Wanawake ya Senegal (WIC) iliyoanzishwa mwaka 2016 kutoa mitaji ya muda mrefu kwa wanawake wajasiriamali. Pia amewahi kuwa Rais wa Majaji katika tuzo za "Cartier Women's Initiative Awards" kwa ukanda wa Afrika Kusini mwa Sahara.

Kwa sasa, anajulikana kama mwanzilishi wa taasisi ya *Our Legacy Foundation* na mashamba ya Legacy, miradi inayolenga kuleta mapinduzi katika kilimo kupitia mbinu zinazohimili mabadiliko ya tabianchi na kukuza fursa za kiuchumi kwa wanawake. Vilevile, ni mwanzilishi wa Teassé, chapa ya chai ya kiwango cha juu inayolenga ubora na ustawi wa mwili.

## Maisha Binafsi na Tuzo
Oulimata Sarr ni dada wa Abdourahmane Sarr. Katika majukumu mengine ya kimataifa, amehudumu kama mjumbe wa bodi ya magavana katika Benki ya Uwekezaji na Maendeleo ya ECOWAS (EBID) na mwanachama mbadala wa bodi ya magavana ya Shirika la Fedha la Kimataifa (IMF) tangu mwaka 2022. Kutokana na mchango wake uliotukuka, mnamo mwaka 2024, alitunukiwa nishani ya Ofisa wa Daraja la Kitaifa la Simba nchini Senegal.

## Marejeo
Jamii:Feminism_and_Folklore_2025-26_in_Tanzania